**AGENȚIA PENTRU PROTECȚIA MEDIULUI TULCEA**

**DECIZIA ETAPEI DE ÎNCADRARE**

**Nr. draft din 22.04.2024**

Ca urmare solicitării adresate de **NEUER SAMSTAG BIO COOPERATIVA AGRICOLĂ**,reprezentată de Cabuz Costin,cu sediul în strada Făgetului, nr.136, bl. ST3, sc. D, et. 4-5, ap. 39, municipiul Constanța, județul Constanța, pentru proiectul **„CONSTRUIRE UNITATE PROCESARE OLEAGINOASE”**, propus a se realiza în intravilanul satului Sâmbăta Nouă, comuna Topolog, județul Tulcea, Tarlaua 93, parcela 577, sau identificat prin N.C. 35734**,** conform Certificatului de urbanism nr. 3 din 22.01.2024 emis de Primăria Comunei Topolog, înregistrată la A.P.M Tulcea cu nr. 1217/26.01.2024, a depunerii Memoriului de prezentare înregistrat la A.P.M Tulcea cu nr. 4592/25.03.2024, în baza:

- **Legii nr. 292/2018** privind evaluarea impactului anumitor proiecte publice si private asupra mediului, cu modificările și completările ulterioare**;**

**- Ordonanței de Urgență a Guvernului nr. 57/2007** privind regimul ariilor naturale protejate, conservarea habitatelor naturale, a florei si faunei salbatice, aprobată cu modificări și completări prin Legea nr.49/2011, cu modificările și completările ulterioare;

Autoritatea competentă pentru protecția mediului Tulcea decide, ca urmare a consultărilor desfășurate în cadrul sedintei Comisiei Tehnice de Analiză din data de 16.04.2024, că proiectul **„CONSTRUIRE UNITATE PROCESARE OLEAGINOASE”**, propus a se realiza în intravilanul satului Sâmbăta Nouă, comuna Topolog, județul Tulcea, Tarlaua 93, parcela 577, sau identificat prin N.C. 35734, **nu se supune evaluarii impactului asupra mediului.**

**Justificarea prezentei decizii:**

**I. Motivele pe baza cărora s-a stabilit neefectuarea evaluării impactului asupra mediului sunt următoarele:**

1. proiectul intră sub incidența Legii nr. 292/2018 privind evaluarea impactului anumitor proiecte publice și private asupra mediului, cu modificările și completările ulterioare, *Anexa nr.2, la pct.10 alin. a) proiecte de dezvoltare a unităților/zonelor industriale;*
2. lucrările propuse în cadrul proiectului, prin analiza criteriilor din Anexa 3 a Legii nr. 292/2018 privind evaluarea impactului anumitor proiecte publice și private asupra mediului, cu modificările și completările ulterioare, nu sunt de natură a genera un impact semnificativ asupra mediului;
3. proiectul propus intră sub incidența art.28 din Ordonanța de Urgență a Guvernului nr.57/2007 privind regimul ariilor naturale protejate, conservarea habitatelor naturale, a florei și faunei sălbatice, cu modificările și completările ulterioare, deoarece în urma parcurgerii metodologiei de identificare a Ariilor Naturale Protejate de Interes Comunitar (ANPIC) potențial afectate de proiect și a măsurilor restrictive (Anexa 6A din Ordinul MMAP nr. 1682/2023), s-au concluzionat următoarele:

* nu s-au identificat ANPIC  intersectate de proiect;
* s-au identificat ANPIC învecinate aflate în zona de influenţă a proiectului, respectiv ROSCI0201 Podișul Nord Dobrogean și ROSPA0091 Pădurea Babadag;
* s-au identificat ANPIC în cadrul cărora sunt protejate specii cu mobilitate ridicată ce pot ajunge în zona proiectului, respectiv ROSCI0201 Podișul Nord Dobrogean și ROSPA0091 Pădurea Babadag;
* proiectul nu este amplasat în zone cu restricţii stabilite prin planul de management sau printr-un act normativ din domeniul ariilor naturale protejate/ biodiversitate, care să conducă la respingerea acestuia.

1. proiectul propus nu intră sub incidența prevederilor art. 48 si 54 din Legea apelor nr. 107/1996, cu modificările și completările ulterioare.

**1. Caracteristicele proiectului**

**a). Dimensiunea și concepția întregului proiect**

Prin proiect Cooperativa Agricolă își propune să realizeze o unitate de procesare a semințelor oleaginoase pe un teren în suprafață de 20000 mp, unde se vor procesa semințele de floarea soarelui obținute în exploatațiile proprii ale membrilor cooperativei agricole, astfel parțial din producția realizată de membrii cooperatori în exploatațțile proprii nu va mai fi comercializată ca materie primă cu o valoare adaugată mică ci va fi procesată și comercializată ca un produs finit cu o valoare adaugată mare.

Prin proiect se propune realizarea unei hale parter pentru procesarea semințelor oleaginoase (floarea soarelui). Hala va avea o suprafață construită de 795 mp și înălțimea maximă de 10.00 m. Construcția va avea structura alcatuită din stâlpi și grinzi metalice cu închideri de acoperiș din panouri termoizolante.

In hală vor exista două containere supraetajate. Un container vestiar la parter cu acces din exterior și un container birou cu grup sanitar la etaj. Accesul la containerul birou se va realiza din hala cu ajutorul unei scări metalice.

Platforma carosabilă va avea o suprafață construită de 1635 mp iar suprafața de spații verzi va fi de 3400 mp.

Prin proiect se vor achiziționa și următoarele echipamente:

- Unitate de procesare a plantelor oleaginoase – 1 buc cu capacitatea de procesare de 1000 kg/h (1000kg seminte floarea soarelui brut)

- Centrală electrică fotovoltaică ongrid – 1 buc.

- Container vestiar – 1 buc.

- Container birou – 1 buc.

Caracteristicile tehnice si functionale minimale ale utilajelor ce se vor achizitiona prin proiect

1.UNITATE DE PROCESARE A PLANTELOR OLEAGINOASE, compusă din: elevatoare/transportoare; prefiltru; decorticator; separator de seminte decojite; sistem cântărire saci mici/mari; presă peletizare și extruder

2. CONTAINER BIROU cu dimensiunile de L(m)xl(m)xh(m): 6x2,4x2,7 și structura metalică zincata profilata la rece și panouri sandwich 40-50 mm poliuretan.

3. CONTAINER VESTIAR cu dimensiunile de L(m)xl(m)xh(m): 6x2,45x2,55 și structura metalică zincată; panouri termoizolante de 30-40 mm; lavoar; wc cu bazin încorporat.

4. CENTRALA ELECTRICA FOTOVOLTAICA ONGRID , formată din:

- panouri fotovoltaice 265 Wp + 20% cu celule policristaline;

- putere fotovoltaica 100.17 + 20% kw ;

- invertoare de putere trifazate ;

- structură pentru montaj ;

- tablou electric;

- sistem monitorizare.

**Bilanț teritorial**

Suprafața totală a terenului: 20000 mp.

Suprafața construită: 0.00 mp

Suprafața desfășurată: 0.00 mp

Situatia propusă va avea următorii indici de utilizare a terenului:

Suprafața construită propusă: 795.0mp

Suprafața construită desfășurată propusă: 795.0mp

C.U.T. propus = 0.04

P.O.T. propus = 3,98 %

**Vecinătăți:**

La Nord – teren NC 324149

La vest – DJ 222B

La est – linii parcelare

La sud- teren NC 31040

***Utilități***

**Alimentarea cu apă**: alimentarea cu apă a obiectivului se va face în regim local individual (rezervor de 10 mc alimentat de la o sursă autorizată din localitatea Sâmbăta Nouă unde cooperativa deține un punct de lucru) Alimentarea cu apă este necesară doar pentru personalul unității, fluxul tehnologic nu necesită consum de apă.

**Evacuarea apelor uzate:** apa uzată menajeră va fi evacuată într-un bazin vidanjabil cu capacitatea de 15 mc.

**Alimentare cu energie electrică:** prin racord la rețeaua electică din zona amplasamentului.

**Managementul deșeurilor –** se va asigura colectarea selectivă a deșeurilor rezultate din activitate. Toate tipurile de deșeuri vor fi valorificate prin agenți economici autorizați.

**Organizarea de șantier**

Pentru implementarea proiectului organizarea de șantier se va realiza în interiorul proprietății. Organizarea de santier va avea în vedere dotarea corespunzătoare cu următoarele: se vor asigura căile de acces, se va amenaja o magazie provizorie cu rol de depozitare materiale, scule și vestiar pentru muncitori. Tot prin organizarea de șantier se vor asigura: tablou electric, punct PSI, platformă de depozitare materiale.

***b) Cumularea cu alte proiecte****:* amplasamentul proiectului este situat în imediata vecinătate a unei agropensiuni aflată în construcție și a unei ferme vegetale. Proiectul contribuie la integrarea funcțiunii de agropensiune cu activitățile agricole și de procesare a produselor agricole.

***c) Utilizarea resurselor naturale****:* pentru realizarea proiectului sunt necesare următoarele resurse naturale: teren, pietriș, nisip și apă.

***d) Cantitatea și tipurile de deșeuri generate/gestionate:***

Principalele tipuri de deşeuri ce pot fi generate din perioada de execuție și opţiunile de depozitare temporară, sunt:

| **Cod deşeu** | **Denumire**  **deşeu** | **Cantitate generată/an** | **Depozitare temporară** |
| --- | --- | --- | --- |
| 17 01 01 | Beton | 1 mc | Cifa și reutilizat |
| 17 04 05 | Fier şi otel | 50 kg | Containere |
| 17 02 03 | Materiale plastice | 100 kg | Containere |
| 15 01 01 | Ambalaje de hartie şi carton | 50 kg | Containere/saci plastic |
| 15 01 02 | Ambalaje de materiale plastice | 50 kg | Containere/saci plastic |

Deşeurile rezultate din perioada de execuție se stochează în containere/saci din plastic, în locuri special amenajate și sunt preluate pe baza de contract, de către societăți de prestări servicii specializate și autorizate.

*Modul de transport al deșeurilor și măsurile pentru protecția mediului*: se vor lua toate măsurile necesare pentru colectarea şi depozitarea în condiţii corespunzătoare a deşeurilor generate în perioada de realizare a proiectului şi de a se asigura că operaţiunile de colectare, transport, eliminare sau valorificare să fie realizate prin firme specializate, autorizate și reglementate din punct de vedere al protecției mediului pentru desfășurarea acestor tipuri de activități.

Se vor contracta de către prestator societăți specializate şi autorizate pentru preluarea deşeurilor de construcţii reciclabile şi prelucrarea acestora, respectiv pentru eliminarea deşeurilor nereciclabile în depozite de deşeuri autorizate.

***e) Poluarea și alte efecte negative****:* în perioda de execuție a lucrărilor, emisiile vor rezulta din surse mobile (mijloacele de transport utilizate pentru transportul materialelor/deșeurilor). Nivelul de zgomot nu va depăși nivelul prevăzut în SR10009/2017 - Acustică. Limite admisibile ale nivelului de zgomot din mediul ambiant.

***f)* *Riscul de accidente majore și/sau dezastre relevante pentru proiectul în cauza, inclusiv cele cauzate de schimbările climatice, conform informațiilor științifice****:* – risc minor.

*g) R****iscurile pentru sănătatea umană – de exemplu, din cauza contaminării apei sau a poluării atmosferice:***conform punctului de vedere al D.S.P. Tulcea înregistrat la A.P.M Tulcea cu nr. 5702/12.04.2024 proiectul nu deține Aviz D.S.P.

**2. Localizarea proiectului**

**a) *utilizarea actuală și aprobată a terenurilor*:**

În conformitate cu Certificatul de urbanism nr. 3 din 22.01.2024 emis de Primăria comunei Topolog, terenul este situat în intravilan, folosința actuală a terenului este arabil. Destinația propusă a terenului este de unitate procesare oleaginoase.

**b) *Bogăția, disponibilitatea, calitatea și capacitatea de regenerare relative ale resurselor naturale, inclusiv solul, terenurile, apa, biodiversitatea, din zona și din subteranul acesteia:*** prin proiect nu se va afecta capacitatea de regenerare a resurselor naturale, inclusiv solul.

**c) *capacitatea de absorbție a mediului, cu atenție deosebită pentru: ariile clasificate sau zonele protejate prin legislaţia în vigoare, cum sunt: zone de protecție a faunei piscicole, bazine piscicole naturale și bazine piscicole amenajate, etc*.**

* *zone umede, zone riverane, guri ale râurilor*: nu este cazul;
* *zone costiere și mediu marin* : nu este cazul;
* *arii naturale protejate de interes național, comunitar, internațional*: amplasamentul este situat în vecinătatea ROSPA0091 Pădurea Babadag și se află în vecinătatea ROSCI0201 Podișul Nord Dobrogean;
* zone clasificate sau protejate conform legislației în vigoare: situri Natura 2000 desemnate în *conformitate cu legislația privind regimul ariilor naturale protejate, conservarea habitatelor naturale, a florei și faunei salbatice; zonele prevazute de legislația privind aprobarea Planului de amenajare a teritoriului național – Secțiunea a III-a - zone protejate, zonele de protecție instituite conform prevederilor legislației din domeniul apelor, precum și a celei privind caracterul și mărimea zonelor de protecție sanitară și hidrogeologică*: amplasamentul este situat în vecinătatea ROSPA0091 Pădurea Babadag și se află în vecinătatea ROSCI0201 Podișul Nord Dobrogean;
* *zonele în care au existat deja cazuri de nerespectare a standardelor de calitate a mediului prevazute de legislația naționala și la nivelul Uniunii Europene și relevante pentru proiect sau în care se consideră că există astfel de cazuri* - nu este cazul;
* *zonele cu o densitate mare a populației*: nu este cazul;
* *peisaje și situri importante din punct de vedere istoric, cultural sau arheologic:* ***:***conform punctului de vedere nr. 2102/01.04.2024 al Direcției Județene de Cultură Tulcea înregistrat la A.P.M Tulcea cu nr. 4988/01.04.2024, nu este necesar avizul D.J.C Tulcea.

**3) Tipurile si caracteristicile impactului potențial.**

**a) *Importanța și extinderea spațiala a impactului - de exemplu, zona geografică și dimensiunea populației care poate fi afectată*:** lucrările se vor desfășura strict pe amplasamentul destinat proiectului. În condițiile respectării condițiilor de mediu, nu va exista populație afectată de implementarea proiectului.

b) ***Natura impactului***: implementarea proiectului va avea un impact moderat pe termen scurt asupra vecinătăților.

c) ***Natura transfrontalieră a impactului:*** proiectul nu se încadrează în anexa [nr. 1](https://lege5.ro/App/Document/gy3domzs/conventia-privind-evaluarea-impactului-asupra-mediului-in-context-transfrontiera-din-25021991?pid=85577771&d=2021-04-07#p-85577771) la Convenția privind evaluarea impactului asupra mediului în context transfrontieră, adoptată la Espoo la 25 februarie 1991, ratificată prin Legea [nr. 22/2001](https://lege5.ro/App/Document/gmztgnrx/legea-nr-22-2001-pentru-ratificarea-conventiei-privind-evaluarea-impactului-asupra-mediului-in-context-transfrontiera-adoptata-la-espoo-la-25-februarie-1991?d=2021-04-07), cu completările ulterioare.

d) ***Intensitatea și complexitatea impactului****:* impactul determinat de lucrările prevăzute în proiect nu sunt de natură să determine efecte negative permanente pe termen mediu și lung. Se estimează că lucrările vor avea un impact nesemnificativ asupra factorilor de mediu.

e) ***Probabilitatea impactului****:* pe durata de implementare a proiectului va fi redusă.

f) ***Debutul, durata, frecvența și reversabilitatea preconizate ale impactului***: impactul moderat identificat se va manifesta doar pe perioada lucrărilor de investiție. După finalizarea lucrărilor se estimează un impact neutru.

g) ***Cumularea impactului cu impactul altor proiecte existente și/sau aprobate***: amenajarile de incintă între clădirea agropensiunii aflată în curs de execuție și viitoarea hală se va realiza o perdea de protecție care are ca scop diminuarea până la minim a disconfortului fonic dintre cele doua funcțiuni.

**h) *Posibilitatea de reducere efectivă a impactului:***

La executarea lucrărilor se vor lua măsuri pentru reducerea emisiilor de praf. Din punct de vedere al calităţii aerului în zona proiectului vor fi respectate prevederile STAS 12574/87 - Aer din zonele protejate. Condiții de calitate.

**II.** **Motivele pe baza cărora s-a stabilit neefectuarea evaluării adecvate :**

Amplasamentul proiectului este situat în intravilanul satului Sâmbăta Nouă și în vecinătatea ROSPA0091 Pădurea Babadag și ROSCI0201 Podișul Nord Dobrogean. Proiectul nu este necesar pentru managementul ariilor protejate de interes comunitar. Conform punctului de vedere ANANP nr. 124/STTL/15.04.2024 înregistrat la A.P.M Tulcea cu nr. 5788/15.04.2024, proiectul nu este susceptibil a avea efect semnificativ asupra ariilor naturale protejate ROSPA0091 Pădurea Babadag și ROSCI0201 Podișul Nord Dobrogean.

Motivele pentru care nu este necesară continuarea procedurii cu trecerea la etapa studiului de evaluare adecvată, sunt:

*1.Pierdere directă prin reducerea suprafeței acoperite de habitat ca urmare a distrugerii sale fizice:*

Implementarea proiectului nu conduce în mod direct, la faza de construire, la pierderi de suprafețe ocupate de habitate de interes comunitar.

2. *Pierderea habitatului de reproducere, hranire, odihna ale speciilor*:

Implementarea proiectului nu conduce, la pierderi de suprafețe de habitate de reproducere, hrănire și/sau odihnă ale speciilor de interes comunitar potențial prezente în zona de influență a proiectului.

*3.Alterare/degradare prin deteriorarea calității habitatului, care conduce la o abundență redusă a speciilor caracteristice sau la modificarea structurii biocenozei (componența speciilor):*

Implementarea proiectului nu conduce, la alterarea/degradare a unor suprafețe de habitate ale speciilor de interes comunitar potențial prezente în zona de influență a proiectului.

*4.Alterare/degradare prin deteriorarea habitatelor de reproducere, hranire, odihnă a speciilor:*

Implementarea proiectului nu conduce la alterare/degradare prin deteriorarea habitatelor de reproducere, hrănire și/sau odihnă a speciilor de interes comunitar potențial prezente în zona proiectului.

*5.Perturbare prin schimbarea condițiilor de mediu existente: strămutari ale exemplarelor speciilor, modificări comportamentale ale speciilor:*

Implementarea proiectului nu conduce la perturbări ale speciilor de interes comunitar potențial prezente în zona proiectului. Implementarea proiectului nu poate induce strămutări ale exemplarelor speciilor și/sau modificări comportamentale ale acestor specii.

*6. Fragmentare prin crearea de bariere fizice sau comportamentale în habitatele conectate din punct de vedere fizic sau funcțional sau prin impărțirea acestora în fragmente mai mici și mai izolate:*

Implementarea proiectului nu conduce la fragmentarea populației vreunei specii de interes comunitar. Nu vor fi create bariere fizice sau comportamentale.

*7. Reducerea efectivelor populaționale ca urmare a mortalității directe generată de proiect sau ca urmare a celorlalte forme de impact:*

Implementarea proiectului nu conduce la reduceri de efective populaționale ale vreunei specii de interes comunitar.

*8. Alte impacturi indirecte prin modificarea indirectă a calității mediului:*

Nu au fost identificate impacturi indirecte care să conducă la modificarea calității mediului.

*9. Incertitudinile identificate:* Nu au fost identificate incertitudini.

Titularul a obținut Avizul favorabil emis de Agenției Naționale pentru Arii Naturale Protejate cu nr. ................, cu următoarele condiții:

1. respectarea măsurilor propuse în memoriul de prezentare al proiectului în vederea prevenirii și diminuarii impactului asupra speciilor ce constituie obiective de conservare din aria naturală protejată ROSPA0091 Pădurea Babadag și ROSCI0201 Podișul Nord Dobrogean;
2. lucrările prevăzute prin proiect se vor realiza conform documentației, fiind interzisă ocuparea altor suprafețe de teren; depozitarea materialelor de construcție și amenajările de șantier se vor limita la suprafața amplasamentului proiectului; se recomandă executarea lor în afara perioadei de cuibărit și creștere a puilor speciilor de păsări, respectiv perioada aprilie-iunie;
3. pentru protecția speciilor de păsări care constituie obiectivul de conservare al ariei naturale protejate ROSPA0091 Pădurea Babadag și ROSCI0201 Podișul Nord Dobrogean în conformitate cu articolul 33 din OUG nr. 57/2007, sunt interzise:

* uciderea sau capturarea intentionată indiferent de metoda utilizată;
* deteriorarea, distrugerea sau culegerea intentionată a cuiburilor sau ouălor din natură;
* culegerea ouălor din natură și păstrarea acestora chiar dacă sunt goale;
* perturbarea intentionată, în special în perioada de reproducere, de creștere și migrație;
* deținerea exemplarelor din speciile pentru care sunt interzise vânarea și capturarea;
* comercializarea, deținerea și/sau transportul în scopul comercializării în stare vie ori moartă sau a oricăror părți provenite de la speciile protejate;

1. se vor folosi utilaje și mijloace de transport silențioase, pentru a diminua zgomotul rezultat din lucrările planificate, precum și echiparea cu sisteme performante de minimizare și reținere a poluanților la sursă;
2. sunt interzise schimburile de lubrifianți și reparațiile utilajelor utilizate în realizarea proiectului în interiorul sitului ROSPA0091 Pădurea Babadag și ROSCI0201 Podișul Nord Dobrogean;
3. în cazul producerii unor accidente susceptibile a avea un impact negativ asupra obiectivelor de conservare din ROSPA0091 Pădurea Babadag și ROSCI0201 Podișul Nord Dobrogean;
4. titularul are obligația să ia în regim de urgentă toate măsurile necesare pentru eliminarea/limitarea efectelor negative și să anunțe ANANP în două ore de la constatare. Totodată, titularului îi revine obligația de a suporta costurile necesare readucerii într-o stare de conservare favorabilă a populațiilor speciilor ce fac obiectul desemnării sitului;
5. gestionarea deșeurilor tehnologice și a celor menajere se va realiza conform legislației în vigoare;
6. personalul angajat va fi instruit cu privire la faptul că proiectul va fi implementat în ROSPA0091 Pădurea Babadag și ROSCI0201 Podișul Nord Dobrogean cu precădere asupra măsurilor și responsabilităților ce le revin privind protecția acestora, precum și pentru cunoașterea și respectarea prevederilor legale în domeniul protecției factorilor de mediu.
7. respectarea prevederilor art. 33 din OUG nr. 57/2007 privind regimul ariilor naturale protejate, conservarea habitatelor naturale, a florei si faunei sălbatice, aprobată cu modificări și completări prin Legea nr. 49/2011, cu modificările și completările ulterioare;
8. depozitarea materialelor de construcție și amenajările de șantier se vor face astfel încât impactul să se limiteze la suprafața amplasamentului proiectului;

**III.** **Motivele pe baza cărora s-a stabilit neefectuarea evaluării impactului asupra corpurilor de apă:** conform punctului de vedere emis de SGA Tulcea nr. 2399/PC/02.04.2024 înregistrat la A.P.M Tulcea cu nr. 5055/02.04.2024, proiectul nu necesită obținerea avizului de gospodărire a apelor și nu necesită studiu de evaluare a impactului asupra corpurilor de apă .

**Condițiile de realizare a proiectului pentru evitarea sau prevenirea eventualelor efecte negative semnificative asupra mediului:**

1. se vor lua toate măsurile necesare evitării poluării factorilor abiotici (apă, aer, sol, subsol) și biotici (flora și faună) de pe amplasament și din vecinătatea amplasamentului;
2. se vor respecta măsurile specifice pentru prevenirea și protecția împotriva poluării accidentale a solului, aerului, apelor;
3. la efectuarea lucrărilor se vor umecta suprafețele în scopul reducerii emisiilor de praf;
4. responsabilul lucrării va lua şi alte măsuri care să conducă la buna desfăşurare a lucrărilor şi la evitarea realizării lucrărilor cu materiale/deșeuri care nu respectă prevederile legale și prezenta decizie;
5. în cazul în care pe căile de comunicație se constată depuneri datorită activităților desfășurate, se are în vedere curățarea carosabilului;
6. deșeurile utilizate în implementarea proiectului vor fi cele precizate în prezenta decizie și gestionarea acestora se va realiza în conformitate cu prevederile O.U.G nr. 92/2021 privind regimul deșeurilor, cu modificările și completările ulterioare;
7. se interzice eliminarea oricaror tipuri de deșeuri care ar putea afecta calitatea solului;
8. deșeurile menajere și cele posibil rezultate în timpul executării lucrărilor, vor fi colectate selectiv și preluate de o societate autorizată pentru valorificare/eliminare.
9. titularii pe numele cărora au fost emise autorizaţii de construire şi/sau desfiinţare potrivit prevederilor Legii nr. 50/1991 privind autorizarea executării lucrărilor de construcţii, republicată, cu modificările şi completările ulterioare, au obligaţia să gestioneze deşeurile din construcţii şi desfiinţări, astfel încât să atingă un nivel de pregătire pentru reutilizare, reciclare şi alte operaţiuni de valorificare materială, inclusiv operaţiuni de rambleiere care utilizează deşeuri pentru a înlocui alte materiale, de minimum 70% din masa deşeurilor nepericuloase provenite din activităţi de construcţie şi desfiinţări, cu excepţia materialelor geologice naturale definite la categoria 17 05 04 din anexa la Decizia Comisiei din 18 decembrie 2014 de modificare a Deciziei 2000/532/CE de stabilire a unei liste de deşeuri în temeiul Directivei 2008/98/CE a Parlamentului European şi a Consiliului.
10. este interzisă incendierea oricărui tip de deşeu şi/sau substanţă sau obiect;
11. este interzisă îngroparea deşeurilor și eliminarea deşeurilor în afara spaţiilor autorizate;
12. se interzice abandonarea, aruncarea, precum şi ascunderea deşeurilor;
13. se interzice eliminarea, deţinerea, păstrarea deşeurilor în afara spaţiilor autorizate în acest scop;
14. managementul deșeurilor gestionate prin proiect se va realiza în conformitate cu legislația specifică de mediu și va fi în responsabilitatea titularului proiectului;
15. se vor lua măsuri pentru minimizarea emisiilor de pulberi în suspensie și sedimentabile, astfel încât calitatea aerului să respecte prevederile STAS 12574/87-Aer din zonele protejate.Condiții de calitate;
16. pe perioada de execuție a lucrărilor, zgomotul produs de activitățile de pe amplasament nu trebuie să depășească nivelul de presiune acustică, conform SR 10009-2017 – Acustica. Limite admisibile ale nivelului de zgomot din mediul ambiant;
17. utilajele folosite pe durata de realizare a lucrǎrilor, precum și mijloacele de transport, vor avea o stare tehnicǎ corespunzǎtoare, astfel încât sǎ fie exclusǎ orice posibilitate de poluare a mediului înconjurător cu combustibil ori material lubrifiant direct sau indirect.
18. în cazul poluării accidentale a solului cu produse petroliere și uleiuri minerale de la vehiculele grele și echipamentele mobile se va proceda imediat la decopertarea solului contaminat, stocarea lui în saci, tratarea de către firme autorizate/ depozitarea în depozite de deșeuri autorizate;
19. raportarea imediată la APM Tulcea și GNM – CJ Tulcea în cazul producerii unui eveniment (indiferent de factorul de mediu afectat – apă, aer, sol) care poate conduce la accidente/incidente ecologice, poluare accidentală;
20. beneficiarul răspunde de realizarea corectă a lucrărilor propuse, respectând condițiile prezentate în memoriul de prezentare;
21. dacă terenurile cu destinația de spații verzi vor fi afectate în mod accidental în timpul realizării proiectului, ele vor fi aduse la stadiul de funcționalitate avut anterior, cu refacerea acestora (se va realiza reabilitarea ecologică a zonelor afectate temporar și readucerea lor la starea și funcționalitatea inițială);
22. beneficiarul va respecta condițiile impuse prin Certificatul de urbanism nr. 3 din 22.01.2024 emis de Primăria comunei Topolog;
23. **la finalizarea lucrărilor se va notifica A.P.M Tulcea, în vederea întocmirii procesului verbal de constatare a realizării lucrărilor prevăzute în actul de reglementare. Procesul-verbal încheiat de A.P.M Tulcea la verificarea respectării prevederilor prezentei decizii, se anexează și face parte integrantă din procesul-verbal de recepție la terminarea lucrarilor.**

**Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.**

Orice persoană care face parte din publicul interesat și care se consideră vătămată într-un drept al său ori intr-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr.554/2004, cu modificările și completările ulterioare.

Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr. 292/2018 privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorității publice competente care fac obiectul participării publicului se atacă în instanța odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, dupa caz, cu decizia de respingere a solicitării aprobării de dezvoltare.

Înainte de a se adresa instanței de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice și private asupra mediului, cu modificările și completările ulterioare, au obligația să solicite autorității publice emitente a deciziei prevăzute la art. 21 alin.(3) sau autoritătii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoștință publicului a deciziei.

Autoritatea publică emitentă are obligația de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrarii acesteia la acea autoritate.

Procedura de soluționare a plângerii prealabile prevăzută la art. 22 alin. (1) este gratuită și trebuie sa fie echitabilă, rapidă și corectă.

Prezenta decizie poate fi contestată în conformitate cu prevederile Legii nr.292/2018 privind evaluarea impactului anumitor proiecte publice și private asupra mediului, cu modificările și completările ulterioare și ale Legii nr. 554/2004, cu modificarile și completările ulterioare.

**DIRECTOR EXECUTIV**

**Chim. Mirela –Aurelia RAICU**

Șef Serviciu Șef Serviciu,

Avize, Acorduri, Autorizatii Calitatea Factorilor de Mediu

ing. Daniela STRĂINU ing. Elena MICU

Nr.........../A.A.A/22.04.2024